(השיר כולל מידע קשה. מומלץ לכיתות הגבוהות תוך הפעלת שיקול דעת).
כותרת השיר: אפרוח.
על מה לדעתכם השיר ידבר?
מה הוא יגיד לנו על האפרוח ( מה הוא מרגיש, מה הוא רוצה, מה הוא עושה, מה קורה לו).
קריאת השיר: אפרוח/ אגי משעול.
לבקש שיכתבו תחושה, לתת לחלק לשתף.
האם השיר מדבר על האפרוח? האם השיר עונה לשאלות שהצבנו, האם הוא מגלה לנו משהו על האפרוח?
מי נמצא במרכז של השיר? מי הגיבור/ה?
אפשר לתת להם לחפש תיאורים – "אושרה", "מתקימים בה התנאים הבאים", "היא בעלת להבים, זיזים או בליטות…", "מבנה המכונה…".
במרכז השיר מכונה. "להלן מכונה יעודית".
הגיבורה היא המכונה, האפרוחים הם רק חלק בתוך המכונה -הם פשוט נכנסים ומומתים.
אם נקרא את השיר, בלי הכותרת, האם המוות כאן הוא דבר קשה? לא, הכל מאוד טכני.
איזו תחושה יוצרת הסתירה בין הכותרת של השיר לבין מה שכתוב בתוכו? אכזבה, בילבול, צער.
כי התמקדנו קודם בפרט, ורק אז קראנו אודות התהליך המכני.
ההערה למטה: "מתוך טיוטת תקנות צער בעלי חיים – המתת אפרוחים, 1.8.2011".
מה מוסיפה ההערה?
– אנחנו מבינים שזה אמתי, היא מתארת מכונה שבאמת קיימת.
– "מתוך תקנות צער בעלי חיים" – המשפט מכיל סתירה פנימית, איך תקנות הקשורות בצער בעלי חיים יכולות להכיל הסבר כיצד להרוג אפרוח.
מדובר על תעשיית הביצים והעוף, שיש בהן "עודפים". בתעשיית הביצים אלו הזכרים, בתעשיית העוף החולים מדי כדי לשרוד. את העודפים הללו משמידים ביום הראשון לחייהם.
בעבר היו זורקים אותם לפח, והם היו גוססים שם. לאחר מאבקים של פעילי זכויות בעלי חיים הפרקטיקה הזאת נאסרה. התקנה הזו מבהירה שנתן להשמיד אותם רק אמצעות מכונות "המסתובבות במהירות גבוהה וגורמות למות מידי של האפרוח", מה שלכאורה חוסך להם סבל.
למה אגי משעול לקחה חלק מתקנות בחוק והפכה אותם לשיר?
– היא מראה איך ההרג הופך לדבר טכני ויומיומי כאשר הדגש הוא על המכונה.
– היא מראה שהפגיעה נעשית בחסות החוק.